สรุปภาวะตลาดต่างประเทศ ประจำวันที่ 1 ธ.ค. 2564
สรุปภาวะตลาดต่างประเทศ ประจำวันที่ 1 ธ.ค. 2564
2 ธ.ค. 2564

ดัชนีเฉลี่ยอุตสาหกรรมดาวโจนส์ปิดร่วงลงกว่า 400 จุดเมื่อคืนนี้ (1 ธ.ค.) เนื่องจากนักลงทุนตื่นตระหนกเกี่ยวกับข่าวการพบผู้ติดเชื้อไวรัสโควิด-19 สายพันธุ์โอไมครอนรายแรกในสหรัฐ โดยหุ้นกลุ่มสายการบินและกลุ่มโรมแรมร่วงลงทันทีจากรายงานข่าวดังกล่าว
ดัชนีเฉลี่ยอุตสาหกรรมดาวโจนส์ปิดที่ 34,022.04 จุด ลดลง 461.68 จุด หรือ -1.34%, ดัชนี S&amp;P500 ปิดที่ 4,513.04 จุด ลดลง 53.96 จุด หรือ -1.18% และดัชนี Nasdaq ปิดที่ 15,254.05 จุด ลดลง 283.64 จุด หรือ -1.83
ตลาดหุ้นยุโรปปิดบวกในวันพุธ (1 ธ.ค.) โดยฟื้นตัวขึ้นหลังจากติดลบเมื่อวันอังคาร หลังจากนักลงทุนกลับเข้าช้อนซื้อหุ้นท่ามกลางการคาดการณ์ที่ว่า โอไมครอนซึ่งเป็นไวรัสโควิด-19 สายพันธุ์ล่าสุดนั้น จะไม่ส่งผลกระทบต่อการฟื้นตัวทางเศรษฐกิจ
ดัชนี Stoxx Europe 600 ปิดที่ 470.86 จุด เพิ่มขึ้น 7.90 จุด หรือ +1.71%
ดัชนี CAC-40 ตลาดหุ้นฝรั่งเศสปิดที่ 6,881.87 จุด เพิ่มขึ้น 160.71 จุด หรือ +2.39%, ดัชนี DAX ตลาดหุ้นเยอรมนีปิดที่ 15,472.67 จุด เพิ่มขึ้น 372.54 จุด หรือ +2.47% และดัชนี FTSE 100 ตลาดหุ้นลอนดอนปิดที่ 7,168.68 จุด เพิ่มขึ้น 109.23 จุด หรือ +1.55%
ตลาดหุ้นลอนดอนปิดบวกในวันพุธ (1 ธ.ค.) โดยได้แรงหนุนจากหุ้นกลุ่มเดินทางและกลุ่มสินค้าโภคภัณฑ์ที่ดีดตัวขึ้น เนื่องจากนักลงทุนกลับเข้าซื้อหุ้น หลังคลายความวิตกเกี่ยวกับโอไมครอนซึ่งเป็นไวรัสโควิด-19 สายพันธุ์ใหม่ล่าสุด
ดัชนี FTSE 100 ตลาดหุ้นลอนดอนปิดที่ 7,168.68 จุด เพิ่มขึ้น 109.23 จุด หรือ +1.55%
สัญญาน้ำมันดิบเวสต์เท็กซัส (WTI) ตลาดนิวยอร์กปิดลบเมื่อคืนนี้ (1 ธ.ค.) หลังมีรายงานว่าสหรัฐพบผู้ติดเชื้อไวรัสโควิด-19 สายพันธุ์โอไมครอนรายแรกในประเทศ ซึ่งส่งผลให้นักลงทุนวิตกกังวลเกี่ยวกับผลกระทบที่มีต่อเศรษฐกิจและความต้องการใช้น้ำมัน
ทั้งนี้ สัญญาน้ำมันดิบ WTI ส่งมอบเดือนม.ค. ลดลง 61 เซนต์ หรือ 0.9% ปิดที่ 65.57  ดอลลาร์/บาร์เรล
สัญญาน้ำมันดิบเบรนท์ (BRENT) ส่งมอบเดือนก.พ. ลดลง 36 เซนต์ หรือ 0.5% ปิดที่ 68.87 ดอลลาร์/บาร์เรล
สัญญาทองคำตลาดนิวยอร์กปิดบวกเมื่อคืนนี้ (1 ธ.ค.) เนื่องจากการร่วงลงของตลาดหุ้นสหรัฐและความวิตกกังวลเกี่ยวกับการระบาดของไวรัสโควิด-19 สายพันธุ์โอไมครอนเป็นปัจจัยหนุนนักลงทุนเข้าซื้อทองคำในฐานะสินทรัพย์ที่ปลอดภัย
ทั้งนี้ สัญญาทองคำตลาด COMEX (Commodity Exchange) ส่งมอบเดือนก.พ. เพิ่มขึ้น 7.8 ดอลลาร์ หรือ 0.44% ปิดที่ 1,784.3 ดอลลาร์/ออนซ์
สัญญาโลหะเงินส่งมอบเดือนธ.ค. ลดลง 47.6 เซนต์ หรือ 2.09% ปิดที่ 22.339 ดอลลาร์/ออนซ์
สัญญาพลาตินัมส่งมอบเดือนม.ค. เพิ่มขึ้น 7.9 ดอลลาร์ หรือ 0.85% ปิดที่ 935.2 ดอลลาร์/ออนซ์
สัญญาพัลลาเดียมส่งมอบเดือนมี.ค. เพิ่มขึ้น 48 ดอลลาร์ หรือ 2.8% ปิดที่ 1,753.50 ดอลลาร์/ออนซ์
ดอลลาร์สหรัฐแข็งค่าเล็กน้อยเมื่อเทียบกับสกุลเงินหลักๆ ในการซื้อขายที่ตลาดปริวรรตเงินตรานิวยอร์กเมื่อคืนนี้ (1 ธ.ค.) ขณะที่นักลงทุนจับตาสถานการณ์การแพร่ระบาดของไวรัสโควิด-19 สายพันธุ์โอไมครอน หลังสหรัฐยืนยันพบผู้ติดเชื้อไวรัสสายพันธุ์ดังกล่าวในประเทศ นอกจากนี้ นักลงทุนยังรอดูตัวเลขจ้างงานนอกภาคเกษตรเดือนพ.ย.ของสหรัฐซึ่งมีกำหนดเปิดเผยในวันพรุ่งนี้
ทั้งนี้ ดัชนีดอลลาร์ ซึ่งเป็นดัชนีวัดความเคลื่อนไหวของดอลลาร์เมื่อเทียบกับสกุลเงินหลัก 6 สกุลในตะกร้าเงิน เพิ่มขึ้น 0.02% แตะที่ 96.0316 เมื่อคืนนี้
ดอลลาร์สหรัฐแข็งค่าเมื่อเทียบกับฟรังก์สวิส ที่ระดับ 0.9204 ฟรังก์ จากระดับ 0.9187 ฟรังก์ และแข็งค่าเมื่อเทียบกับดอลลาร์แคนาดา ที่ระดับ 1.2812 ดอลลาร์แคนาดา จากระดับ 1.2786 ดอลลาร์แคนาดา แต่ดอลลาร์สหรัฐอ่อนค่าลงเมื่อเทียบกับเงินเยน ที่ระดับ 112.80 เยน จากระดับ 113.10 เยน
ยูโรอ่อนค่าเมื่อเทียบกับดอลลาร์สหรัฐ ที่ระดับ 1.1317 ดอลลาร์ จากระดับ 1.1320 ดอลลาร์ ขณะที่เงินปอนด์แข็งค่าขึ้นแตะที่ระดับ 1.3280 ดอลลาร์ จากระดับ 1.3279 ดอลลาร์ ส่วนดอลลาร์ออสเตรเลียอ่อนค่าลงสู่ระดับ 0.7111 ดอลลาร์สหรัฐ จากระดับ 0.7120 ดอลลาร์สหรัฐ